I advarsel på Facebook går Frederikshavn White Hawks i dag ud med en advarsel til sine ishockeyfans: - Vi har konstateret, at der er forskellige hjemmesider, som annoncerer med, at de streamer træningskampene. Fælles for dem alle er, at man skal afgive kreditkortoplysninger. Til vores sidste kamp i Herning var der 4-5 forskellige opslag på Facebook, skriver klubben. - Vi vil på det kraftigste fraråde, at man besøger disse hjemmesider og afgiver sine kreditkortoplysninger. Ligesom vi ikke er klar over, om man rent faktisk bliver viderestillet til den officielle stream. Kreditkortoplysningerne vil højst sandsynligt blive misbrugt, lyder advarslen. Man kan i øvrigt følge livestreamingerne fra træningskampene gratis via metalligaen.dk eller klubbernes officielle hjemmesider.

Referat:
På de sociale medier florerer der ulovlige opfordringer til at betale for live-streamninger - der i øvrigt er gratis.